EkBass/fiwiki-20250220-pages-articles huggingface dataset:
Hippobotos

Hippobotos (; toimi n. 200 eaa.) oli antiikin kreikkalainen filosofian ja filosofisten koulukuntien historioitsija. Diogenes Laertios käytti Hippobotosta lähteenään ja lainaa tämän teoksia usein.Diogenes Laertios (DL): Merkittävien filosofien elämät ja opit I.19, 42; II.88; V.90; VI.85, 102; VII.25, 38; VIII.43, 51, 72; IX.5, 40, 115. Diogeneen mukaan Hippobotos kirjoitti teokset Koulukunnista (, Peri haireseōn)DL I.19, II.88. ja Filosofien luettelo (, Tōn filosofōn anagrafē).DL I.42. Nämä saattavat kuitenkin olla sama teos. Hippobotos käsitteli kreikkalaisia filosofeja alkaen Kreikan seitsemästä viisaasta ja Pythagoraasta, ja päättyen Krateeseen, Menedemokseen ja Zenoniin. Hippobotoksen teos sisälsi sekä elämäkerrallisia tietoja filosofeista että kuvauksia heidän opeistaan. Teos sisälsi muun muassa luettelon ZenoninDL VII.38. ja Timonin oppilaista.DL IX.115. Sisällöstä voidaan päätellä, että Hippobotos kirjoitti 200- tai 100-luvulla eaa. Diogenes Laertioksen mukaan Hippobotos kieltäytyi sisällyttämästä kyynistä, elealaista ja dialektista koulukuntaa teokseensa Koulukunnista.DL I.19. == Lähteet == Luokka:Antiikin kreikkalaiset historioitsijat Luokka:Filosofian historioitsijat
Humalan henki

Humalan henki eli Juomatapojen tarina on Ari Turusen kirja vuodelta 1999. Teoksessa käsitellään alkoholin kulttuurihistoriaa ja pohditaan sen yhteyksiä muun muassa taiteeseen. == Lähteet == == Aiheesta muualla == * STT-IA: Tapakulttuurin tutkijalta kirja humalan iloista. Verkkouutiset 15.10.1999. * Unto Tikkanen: Kansa kaipaa karnevaalia. Juomanlaskija 2/2000. * Sulevi Riukulehto: Juomatapojen tarina. Agricola 5.6.2000. Luokka:Kirjat kulttuurihistoriasta Luokka:Suomalaiset historian tietokirjat Luokka:Vuoden 1999 kirjat
Akaniaceae

Akaniaceae on kasviheimo, joka kuuluu lahkoon Brassicales. Heimoon kuuluu vain kaksi lajia. Bretschneidera sinensis kasvaa Lounais-Kiinassa ja siihen rajoittuvissa Vietnamin osissa sekä Taiwanissa. Akania bidwillii on itäaustralialainen.Stevens 2001-, Viitattu 25.5.2012 == Tuntomerkit == Molemmat lajit ovat puita, toinen kausi- ja toinen ikivihanta. Lehdet ovat päätöpariset, lehdykän laita on piikikäs – hampainen tai ehyt. Lehdykän ruoti on turvonnut tai nivelikäs. Kukinto on tavallisesti haaraton. Verholehdet ovat kasvaneet yhteen vaihtelevissa määrin, ja terälehdet ovat toisinaan nupussa kierteisesti (kontortteja). Heteitä on kahdeksan tai kolme, harvoin neljä. Kukassa voi olla mesiäinen. Emin luotti on pieni ja kolmeliuskainen. Siemenaiheessa on kaksi usean solukerroksen paksuista kalvoa eli integumenttia ja sen varsi voi olla luokkimaisesti taipunut. Hedelmä on liiteluomainen kota. Paksukuorisessa siemenessä on toisinaan runsas endospermi ja alkiossa on kookkaat alkeis- eli sirkkalehdet. Kromosomiluku n = 9 (Bretschneidera). == Lähteet == * Stevens, P. F. 2001-: Angiosperm Phylogeny Website. === Viitteet === Luokka:Brassicales Luokka:Kasviheimot
Tuorejuusto

thumb|Puolalaista twaróg-tuorejuustoa Tuorejuusto on kypsyttämättömänä syötäväksi tarkoitettu juusto. Se on tavallisesti valkoista ja pehmeää. Toisin kuin muuntyyppisiä juustoja valmistettaessa, tuorejuuston valmistuksessa maidosta sen kiinteytyessä juustomassaksi erottuvaa nestettä eli heraa ei poisteta kokonaan, mikä tekee tuorejuustoista pehmeitä ja kosteita. Tuorejuustoja on valmistettu teollisesti 1800-luvulta lähtien. Ne pakataan yleensä suljettuihin muovirasioihin. Tuorejuustoja ei kypsytetä, ja niiden painosta 80 prosenttia on vettä. Täys- ja puolirasvaisiin tuorejuustoihin lisätään valmistuksessa kermaa. Tuorejuustosta voidaan valmistaa raejuustoa kuumentamalla, jolloin juuston proteiini tiivistyy pieniksi rakeiksi, minkä jälkeen juusto huuhdellaan kylmällä vedellä. Tuorejuuston maku on hapahko, ja sen rasvapitoisuus vaihtelee. Tuorejuustoa voi levittää leivän päälle tai laittaa esimerkiksi lämpimiin ruokiin, kakkuihin, salaatteihin tai kohokkaisiin. Jotkut tuorejuustot ovat rakenteeltaan samanlaisia kuin kasvirasvlevitteet. Osa tuorejuustoista on suolaisia, osa makeita. Suolaisia tuorejuustoja käytetään tahnoihin, pikaruokaan, pastaan sekä keitto- ja pataruokiin. Niitä käytetään myös leivontaan, jolloin niitä voidaan käyttää esimerkiksi voileipäkakkujen kuorrutteisiin. Makeita tuorejuustoja käytetään kuorrutteisiin, kreemeihin ja erilaisiin leivonnassa käytettäviin massoihin. Tuorejuustoja käytetään myös juustokakkuihin. Tuorejuusto voi olla maustamatonta, mutta maustettuja tuorejuustoja on monenlaisia. Niitä voidaan käyttää pikkupurtavasta juhlaruokiin. ==Lähteet== == Aiheesta muualla == Luokka:Juustot ba:Эремсек cs:Tvaroh da:Kvark (mælkeprodukt) de:Quark (Milchprodukt) et:Kohupiim es:Queso quark eo:Kazeo it:Quark (formaggio) lb:Stoffi nl:Kwark no:Kvarg nn:Kvarg pl:Twaróg pt:Quark (queijo) sk:Tvaroh tt:Eremçek uk:Домашній сир
Moringakasvit

Moringakasvit (Moringaceae) on kasviheimo, joka kuuluu lahkoon Brassicales. Sukuja heimossa on vain yksi, moringat (Moringa), ja sen 12 lajia kasvavat Intiasta Afrikkaan ulottuvalla alueella sekä Madagaskarilla. Ceyloninmoringaa (Moringa oleifera) viljellään melko laajalti.Stevens 2001– == Tuntomerkit == Moringakasvit ovat kausivihantia puuvartiskasveja, melko usein tukevavartisia pensaita tai puita. Lehdet tuoksuvat epämiellyttäviltä murskattuina; ne ovat kierteisasentoisia, päätöparisia, 1–3 kertaan lehdykkäisiä. Niiden kannassa ja nivelissä on huomiota herättävät rauhaset. Kukat ovat usein selvästi vinosti vastakohtaisia ja muistuttavat hernekasvien perhomaisia kukkia. Heteitä on viisi. Hedelmä on pitkä, kapea, kolmesta emilehdestä muodostunut, kolmesärmäinen ja kotamainen. == Käyttö == Ceyloninmoringalla on lukuisia käyttösovelluksia maataloudessa. Puille tyypillisesti sen juuret kuohkeuttavat maaperää ja parantavat veden sitoutumista. Tästä syystä moringaa käytetään mm. aavikoitumisen estämiseksi. Ceyloninmoringan lehtien ravintoarvot ovat erinomaiset; 100 grammaa ceyloninmoringan lehtiä sisältää 8,3 g proteiineja, 434 mg kalsiumia, 404 mg kaliumia, 738 μg A-vitamiinia, 164 mg C-vitamiiniaFAO "West African Food Composition Table" 2012-. Ceyloninmoringan siemenistä puristettua proteiinia voidaan käyttää myös antibakteerisena höydytteenä vedenpuhdistuksessa. == Lähteet == * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ * "West African Food Composition Table". Retrieved 2012-11-01: http://www.fao.org/docrep/015/i2698b/i2698b00.pdf * Habauka M. Kwaambwa *†‡, Maja Hellsing ‡ and Adrian R. Rennie ‡ University of Botswana, Department of Chemistry: http://pubs.acs.org/doi/abs/10.1021/la9031046 === Viitteet === == Aiheesta muualla == * Suomen Lajitietokeskus: Moringakasvit – Moringaceae * Luokka:Kasviheimot
Kansojen oikeus

Kansojen oikeus () on John Rawlsin vuonna 1999 ilmestynyt kansainvälisiä suhteita käsittelevä kirja.} == Lähteet == == Aiheesta muualla == * Janne Alaloukusa: Arvio John Rawlsin kosmopoliittisesta oikeudenmukaisuusutopiasta. Paatos 2/2007. * Terho Pursiainen: Oikeudenmukaiseen maailmaan. Helsingin sanomat 4.4.2007. * Putte Wilhelmsson: Oikeus, vapaaehtoisuus ja muita arvoituksia. Turun sanomat 13.1.2008. Luokka:Kirjat yhteiskuntafilosofiasta Luokka:Yhdysvaltalaiset tietokirjat Luokka:Vuoden 1999 kirjat
Uudet kaupungit Suomessa

Uudet kaupungit olivat vuosina 1960–1976 kauppalasta kaupungiksi muutettuja Suomen kuntia. Tämä kuntamuoto luotiin vuonna 1959 säädetyllä lailla, jolla mahdollistettiin kauppalan muuttaminen kaupungiksi niin, ettei sille tullut kaikkia vanhempien kaupunkien rasituksia. Kaupungeille kertyneet rasitukset johtivat siihen, että sen jälkeen, kun Lahti muuttui epäitsenäisestä kauppalasta kaupungiksi vuonna 1905, ei kaupunkeja syntynyt Suomeen yhtään ennen vuonna 1959 säädettyä lakia.Kaupunkimaantiede viitattu 25.5.2012 Uusien kaupunkien asema erosi vanhojen kaupunkien asemasta muun muassa niin, että niissä ei ollut raastuvanoikeutta, kaupunginviskaalia, maistraattia (maistraatti tarkoitti eri asiaa kuin nykyään) eikä kaupunginvoutia. Maistraatin sijasta niissä oli järjestysoikeus, tosin osasta niistä tehtävistä, jotka vanhoissa kaupungeissa hoiti maistraatti, hoiti uusissa kaupungeissa lääninhallitus. Näitä olivat muun muassa ulosottoon liittyvät asiat. Uudet kaupungit kuuluivat tuomiokuntaan.Otavan iso tietosanakirja, artikkeli kaupunki Samaan tapaan Ruotsissakaan ei ollut raastuvanoikeuksia eikä maistraattia vuodesta 1910 perustetuissa kaupungeissa (sitä vanhempien kaupunkien osalta ne puuttuivat myös Borgholmista ja Haaparannalta). Uusien kaupunkien poliisilaitos oli valtiollinen (vanhoissa kaupungeissa kunnallinen). Uudet kaupungit syntyivät siten, että kauppala muutettiin kaupungiksi yleensä sellaisenaan, mutta vuonna 1973 Kemijärven ja Lieksan tapauksessa kauppalaan liitettiin lisäksi samalla ympäröivä maalaiskunta. Nimitys ei ole virallinen, eikä sitä ole lainsäädännössä määritelty koskaan. Se esiintyy useimmiten muodossa niin sanotut uudet kaupungit. Tapahtumasta, jossa Suomen kaupunkien määrä nousi ensimmäistä kertaa yli puoleen vuosisataan, julkaistiin violetti 30 markan arvoinen postimerkki Kuusi uutta kaupunkia, 2. tammikuuta 1960. Postimerkin painos oli 3 000 000 kappaletta.LAPE 2004, sivu 239 ==Luettelo Suomen uusista kaupungeista== === Vuodesta 1960 === *Hyvinkää *Kouvola *Riihimäki *Rovaniemi *Salo *Seinäjoki === Vuodesta 1962 === *Pieksämäki *Varkaus === Vuodesta 1963 === *Valkeakoski === Vuodesta 1964 === *Forssa === Vuodesta 1965 === *Vammala === Vuodesta 1967 === *Järvenpää === Vuodesta 1969 === *Lohja *Loimaa === Vuodesta 1970 === *Kerava === Vuodesta 1971 === *Imatra *Ylivieska === Vuodesta 1972 === *Espoo *Kankaanpää *Kauniainen === Vuodesta 1973 === *Kemijärvi (kaupunkiin tuli mukaan myös siihenastinen Kemijärven maalaiskunta) *Kuusankoski *Lieksa (kaupunkiin tuli mukaan myös siihenastinen Pielisjärven kunta) *Mänttä *Äänekoski === Vuodesta 1974 === *Nurmes *Raisio *Vantaa ==Lähteet == Luokka:Suomen historialliset kuntamuodot Luokka:Suomen kaupungit
Javier Salinas Viñals

Javier Salinas Viñals (s. 23. tammikuuta 1948 Valencia) on espanjalainen roomalaiskatolinen piispa. Hänet vihittiin papiksi 23. kesäkuuta 1974 ja nimitettiin Ibizan hiippakunnan johtoon 26. toukokuuta 1992. Piispaksi vihkiminen seurasi 6. syyskuuta. Pääkonsekraattorina toimi Mario Tagliaferri, jota avustivat Angel Suquía Goicoechea ja Rafael Sanus Abad.Catholic- Hierarchy.org: Bishop Javier Salinas Viñals Salinas Viñals sai 5. syyskuuta 1997 nimityksen Tortosan piispaksi. == Lähteet == Luokka:Espanjalaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Jack Butland

Jack Butland (s. 10. maaliskuuta 1993 Bristol, Englanti, Britannia) on englantilainen jalkapallomaalivahti, joka edustaa heinäkuusta 2023 alkaen Skotlannin Valioliigassa pelaavaa Rangersia. == Seurajoukkueura == Butland liittyi vuonna 2007 Birmingham Cityn junioriakatemiaan. Kauden 2011–2012 hän pelasi lainapelaajana Englannin kakkosliigan Cheltenham Townissa. Hänen ensimmäinen ottelunsa Birminghamin edustusjoukkueessa oli 18. elokuuta 2012 pelattu Englannin mestaruussarjan ottelu Charlton Athleticia vastaan. Tammikuussa 2013 Englannin Valioliigassa pelaava Stoke City hankki Butlandin 3,5 miljoonan punnan siirtosummalla. Hän jatkoi Birmingham Cityssä kauden 2012–2013 loppuun lainapelaajana. Butland nousi Stoke Cityn ykkösmaalivahdiksi kaudella 2015–2016, Asmir Begovićin siirryttyä kesällä 2015 Chelseaan. Kahden edeltävän kauden aikana Butland oli pelannut Stoke Cityssä yhteensä kuusi ottelua. Hän pelasi näiden kahden kauden aikana myös lainapelaajana Englannin mestaruussarjassa, joukkueinaan Barnsley, Leeds United ja Derby County. Hän pelasi Stokessa kauden 2019–2020 loppuun mennessä kaikkiaan 77 ottelua Valioliigassa ja 80 Mestaruussarjassa. Hän siirtyi Crystal Palaceen lokakuussa 2020. Avauskaudellaan hän pelasi yhden ja seuraavalla kaudella yhdeksän valioliigaottelua. Kevätkauden 2023 hän oli lainalla Manchester Unitedissa, muttei päässyt pelaamaan. Kesällä 2023 hän siirtyi vapaalla siirrolla skotlantilaiseen Rangersiin. == Maajoukkueura == Butland valittiin 25. toukokuuta 2012 yllättäen Englannin joukkueeseen jalkapallon EM-kilpailuihin 2012. Hänet valittiin joukkueeseen kolmosmaalivahdiksi joukkueeseen aiemmin valitun John Ruddyn loukkaannuttua. Hän toimi Ison-Britannian joukkueen ykkösmaalivahtina vuoden 2012 kesäolympialaisissa ja pelasi ensimmäisen ottelunsa Englannin A-maajoukkueessa 25. elokuuta 2012 ystävyysottelussa Italiaa vastaan. Hänestä tuli nuorin Englannin A-maajoukkueessa pelannut maalivahti. Hän oli Englannin joukkueen varamaalivahti myös MM-kilpailuissa 2018. Butland on pelannut kaikkiaan yhdeksän A-maaottelua, joista viimeisimmän syyskuussa 2018. Butland on pelannut myös Englannin nuorisomaajoukkueissa. Vuonna 2010 hän oli voittamassa alle 17-vuotiaiden Euroopan-mestaruutta. == Lähteet == Luokka:Englantilaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Tadeusz Werno

Tadeusz Werno (4. elokuuta 1931 Kaźmierz – 20. joulukuuta 2022.Catholic- Hierarchy.org: Bishop Tadeusz Werno) oli puolalainen roomalaiskatolinen piispa. Hänet vihki papiksi Michał Klepacz 24. kesäkuuta 1956, ja hänet nimitettiin Koszalin-Kołobrzegin hiippakunnan vihkipiispaksi sekä Zattaran titulaaripiispaksi 22. maaliskuuta 1974. Piispaksi vihkiminen seurasi 25. toukokuuta. Pääkonsekraattorina toimi Stefan Wyszyński, jota avustivat Antoni Baraniak ja Ignacy Ludwik Jeż. Werno jäi eläkkeelle 22. syyskuuta 2007. == Lähteet == Luokka:Puolalaiset papit Luokka:Katoliset piispat Luokka:Vuonna 1931 syntyneet Luokka:Vuonna 2022 kuolleet
Islannin ilmavalvonta

right|thumb|Yhdysvaltain ilmavoimien F-15 Eagle Islannin ilmatilassa syyskuussa 2010 Islannin ilmavalvonta, () tarkoittaa sitä, että Nato valvoo omaa hävittäjätorjuntaa vailla olevan jäsenvaltionsa ilmatilaa. Ilmavalvonta on kevyttä vähäisin hävittäjävoimin tapahtuvaa valvontaa, jossa tunnistetaan ilmatilaa loukkaavia lentokoneita. Syy Islannin ilmavalvonnan aloittamiseen ohjelmana oli se, että Yhdysvallat vetäytyi Islannista, jolloin maalle ei jäänyt hävittäjäilmavalvontaa vuonna 2006. Ohjelma alkoi toukokuussa 2008 ja sen poliittinen syy oli Islannin hallituksen pyyntö yhdysvaltalaisten vetäytymisen vuoksi. Aloituspäivä Maa Hävittäjä Viite 5\. elokuuta 2008 Ranskan ilmavoimat Mirage 2000C heinäkuu 2008 Yhdysvaltain ilmavoimat McDonnell Douglas F-15 Eagle 8\. maaliskuuta 2010 Tanskan ilmavoimat F-16AM Fighting Falcon 1\. kesäkuuta 2010 Saksan ilmavoimat McDonnell Douglas F-4 Phantom II 28\. maaliskuuta 2012 Kanadan ilmavoimat McDonnell Douglas F-15 Eagle toukokuu 2012 Yhdysvaltain ilmavoimat McDonnell Douglas F-15 Eagle 7\. elokuuta 2012 Portugalin ilmavoimat General Dynamics F-16 Fighting Falcon 18\. maaliskuuta 2013 Kanadan ilmavoimat McDonnell Douglas CF-18 Hornet 7\. kesäkuuta 2013 Italian ilmavoimat Eurofighter Typhoon marraskuusta 2013 Yhdysvaltain ilmavoimat McDonnell Douglas F-15 Eagle 27\. tammikuuta 2014 Norjan ilmavoimat General Dynamics F-16 Fighting Falcon 16 toukokuuta 2014 Yhdysvaltain ilmavoimat McDonnell Douglas F-15 Eagle 10\. lokakuuta 2014 Tšekin ilmavoimat Saab JAS 39 Gripen 17\. huhtikuuta 2015 Yhdysvaltain ilmavoimat McDonnell Douglas F-15 Eagle 27 kesäkuuta 2015 Tšekin ilmavoimat Saab JAS 39 Gripen 31\. elokuuta 2015 Tanskan ilmavoimat F-16AM Fighting Falcon 4\. huhtikuuta 2016 Yhdysvaltain ilmavoimat McDonnell Douglas F-15 Eagle 30\. toukokuuta 2016 Norjan ilmavoimat General Dynamics F-16 Fighting Falcon 5\. lokakuuta 2016 Tšekin ilmavoimat Saab JAS 39 Gripen 16\. maaliskuuta 2017 Italian ilmavoimat Eurofighter Typhoon 18\. toukokuuta 2017 Kanadan ilmavoimat McDonnell Douglas F-15 Eagle 23\. elokuuta 2017 Yhdysvaltain ilmavoimat McDonnell Douglas F-15 Eagle huhtikuusta 2018 Tanskan ilmavoimat F-16AM Fighting Falcon elokuusta 2018 Yhdysvaltain ilmavoimat McDonnell Douglas F-15 Eagle 4\. syyskuuta 2018 Italian ilmavoimat Eurofighter Typhoon 11\. maaliskuuta 2019 Italian ilmavoimat Eurofighter Typhoon 29\. heinäkuuta 2019 Yhdysvaltain ilmavoimat McDonnell Douglas F-15 Eagle lokakuusta 2019 Italian ilmavoimat Lockheed Martin F-35 Lightning II marraskuusta 2019 RAF Eurofighter Typhoon helmikuusta 2020 Norjan ilmavoimat Lockheed Martin F-35 Lightning II kesäkuusta 2020 Italian ilmavoimat Lockheed Martin F-35 Lightning II Hävittäjät eivät ole yhtäjaksoisesti Islannissa, vaan väliin jää valvomattomiakin kuukausia. Suomen osalta Islannin ilmavalvontaan osallistumista selvitetään. Vuonna 2013 Suomi päätti osallistua ilmavalvontaan. ==Lähteet== Ilmavalvonta Luokka:Sotilasoperaatiot
Mathieu Debuchy

Mathieu Debuchy (s. 28. heinäkuuta 1985 Fretin, Nord-Pas-de-Calaisin alue, Ranska) on ranskalainen jalkapalloilija, pelipaikaltaan oikea puolustaja. Hän edustaa Ranskan Ligue 1:ssä pelaavaa Saint-Étienneä. Debuchy edusti vuodet 2003–2012 kasvattajaseuraansa Lilleä, jonka paidassa hän voitti Ranskan liiga- ja cup-mestaruudet kaudella 2010–2011. Joulukuun lopussa 2012 hänen kerrottiin siirtyvän 5,5 miljoonan punnan siirtosummalla Englannin Valioliigaan Newcastle Unitediin.Debuchy heading to Newcastle as Magpies seal £5.5m deal Debuchy siirtyi Englannin Valioliigassa pelaavaan Arsenaliin kauden 2013–2014 kauden päätteeksi 15 miljoonan euron siirtosummalla. Hän pystyi pelaamaan kaudella 2014–2015 vain kymmenen liigaottelua nilkka- ja olkapäävammojen vuoksi. FA Cupissa, jonka Arsenal voitti, hän pelasi vain välieräottelussa. Debuchyn peliaika Arsenalissa jäi vähäiseksi loukkaantumisten myötä. Debuchy ei pystynyt haastamaan pelipaikalla hyvin esiintynyttä Héctor Belleríniä ykköskokoonopanossa. Helmikuun alussa 2016 hän siirtyi loppukauden mittaisella lainasopimuksella Girondins Bordeaux'hon. Tämän jälkeen hän pelasi jälleen Arsenalissa kunnes siirtyi tammikuussa 2018 Saint-Étienneen. Debuchy pelasi ensimmäisen ottelunsa Ranskan maajoukkueessa Albaniaa vastaan lokakuussa 2011. Ensimmäisen maalinsa hän teki Islantia vastaan toukokuussa 2012. Hän pelasi neljä ottelua sekä EM-kilpailuissa 2012 että MM-kilpailuissa 2014. == Lähteet == *http://www.transfermarkt.co.uk/en/mathieu- debuchy/profil/spieler_27306.html *http://fr.uefa.com/search/index.html#mathieu debuchy === Viitteet === Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
Roland Pierre DuMaine

Roland Pierre DuMaine (2. elokuuta 1931 Paducah – 13. kesäkuuta 2019) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 15. kesäkuuta 1957 ja nimitettiin sen vihkipiispaksi sekä Sardan titulaaripiispaksi 24. huhtikuuta 1978. Piispaksi vihkiminen seurasi 29. kesäkuuta. Pääkonsekraattorina toimi John Raphael Quinn, jota avustivat Joseph Thomas McGucken ja William Joseph McDonald.Catholic-Hierarchy.org: Bishop Roland Pierre DuMaine DuMaine sai 27. tammikuuta 1981 nimityksen San Jose in Californian piispaksi, jonka virkaan hänet asetettiin 18. maaliskuuta 1981 ja jona hän toimi, kunnes erosi tehtävistään 27. marraskuuta 1999. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2019 kuolleet
Mapou Yanga-Mbiwa

thumb|Mapou Yanga-Mbiwa Mapou Yanga-Mbiwa (s. 15. toukokuuta 1989 Bangui, Keski-Afrikan tasavalta) on ranskalainen jalkapalloilija, pelipaikaltaan puolustaja. Hän on edustanut ranskalaisseura Montpellieriä, Englannin Valioliigan Newcastle Unitedia, italialaista AS Romaa sekä vuodesta 2015 ranskalaista Olympique Lyonnais'ta. == Lähteet == Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Robert Anthony Brucato

Robert Anthony Brucato (14. elokuuta 1931 New York – 7. marraskuuta 2018Bishop Robert A. Brucato, 87) oli yhdysvaltalainen roomalaiskatolinen piispa. Hänet vihki papiksi New Yorkin arkkihiippakuntaan Francis Joseph Spellman 1. kesäkuuta 1957, ja hänet nimitettiin sen vihkipiispaksi sekä Temunianan titulaaripiispaksi 30. kesäkuuta 1997. Piispaksi vihkiminen seurasi 25. elokuuta. Pääkonsekraattorina toimi John Joseph O'Connor, jota avustivat Patrick Joseph Thomas Sheridan ja Henry Joseph Mansell.Catholic-Hierarchy.org: Bishop Robert Anthony Brucato Brucato toimi vihkipiispana, kunnes jäi eläkkeelle 31. lokakuuta 2006. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2018 kuolleet
Samuel Holmén

Samuel Holmén (s. 28. kesäkuuta 1984 Annelund, Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa Turkin Superliigassa pelaavaa Fenerbahçea. == Lähteet == Luokka:Ruotsalaiset jalkapalloilijat Luokka:Vuonna 1984 syntyneet Luokka:Elävät henkilöt
Hieronymus Herculanus Bumbun

Hieronymus Herculanus Bumbun (5. elokuuta 1937 – 30. syyskuuta 2024) oli indonesialainen roomalaiskatolinen arkkipiispa. Hänet vihittiin kapusiinien papiksi 27. heinäkuuta 1967, ja hänet nimitettiin Pontianakin arkkihiippakunnan vihkipiispaksi sekä Capran titulaaripiispaksi 19. joulukuuta 1975. Piispaksi vihkiminen seurasi 27. toukokuuta 1976. Pääkonsekraattorina toimi Justinus Darmojuwono, jota avustivat Gabriel Willem Sillekens ja Alfred Gonti Pius Datubara.Catholic-Hierarchy.org: Archbishop Hieronymus Herculanus Bumbun, O.F.M. Cap. 26\. helmikuuta 1977 Bumbun sai nimityksen Pontianakin arkkipiispaksi. Tämän tehtävän ohella hän on toiminut vuosina 1982–1990 myös Sanggaun apostolisena hallitsijana. == Lähteet == Luokka:Indonesialaiset papit Luokka:Katoliset arkkipiispat Luokka:Vuonna 1937 syntyneet Luokka:Vuonna 2024 kuolleet
Mikael Antonsson

Mikael Antonsson (s. 31. toukokuuta 1981 Sillhövda, Karlskrona, Ruotsi) on ruotsalainen jalkapalloilija, pelipaikaltaan puolustaja. Hän edustaa Italian Serie A:ssa pelaavaa Bolognaa. == Lähteet == Luokka:Ruotsalaiset jalkapalloilijat Luokka:Vuonna 1981 syntyneet Luokka:Elävät henkilöt
Richard John Garcia

Richard John Garcia (24. huhtikuuta 1947 San Francisco – 11. heinäkuuta 2018Monterey Bishop Garcia passes away after battle with Alzheimer's ) oli yhdysvaltalainen roomalaiskatolinen piispa. Hänet vihittiin papiksi 13. toukokuuta 1973 ja nimitettiin Sacramenton hiippakunnan vihkipiispaksi sekä Baparan titulaaripiispaksi 25. marraskuuta 1997. Piispaksi vihkiminen seurasi 28. tammikuuta 1998. Pääkonsekraattorina toimi William Kenneth Weigand, jota avustivat John Raphael Quinn ja Roland Pierre DuMaine.Catholic-Hierarchy.org: Bishop Richard John Garcia Garcia sai 19. joulukuuta 2006 nimityksen Monterey in Californian piispaksi, ja hänet asetettiin tähän virkaan 30. tammikuuta 2007. == Lähteet == Luokka:Yhdysvaltalaiset katoliset piispat Luokka:Vuonna 1947 syntyneet Luokka:Vuonna 2018 kuolleet
Ivan Strinić

Ivan Strinić (s. 17. heinäkuuta 1984 Split, Jugoslavia) on kroatialainen jalkapalloilija, pelipaikaltaan puolustaja. Hän on edustanut Italian Serie A:ssa SSC Napolia tammikuusta 2015 elokuuhun 2017 (liigaotteluja 26), UC Sampdoriaa kaudella 2017–2018 (liigaotteluja 17) ja AC Milania kaudella 2018–2019, mutta ei pelannut viimeksi mainitussa yhtään virallista ottelua. Tämän jälkeen hän on ollut ilman seuraa. Tammikuusta 2011 tammikuuhun 2015 hän edusti ukrainalaista FK Dniproa ja tätä ennen kotimaassaan Hajduk Splitiä, jossa voitti Kroatian Cupin 2010. Strinić on pelannut Kroatian maajoukkueessa 49 ottelua tekemättä niissä yhtäkään maalia. Ensimmäisen maaottelunsa hän pelasi Itävaltaa vastaan toukokuussa 2010. Hän pelasi kolme ottelua sekä EM- kilpailuissa 2012 että 2016. Hän pelasi kuusi ottelua, myös loppuottelun Ranskaa vastaan, Kroatian hopeajoukkueessa MM-kilpailuissa 2018. == Lähteet == Luokka:Kroatialaiset jalkapalloilijat Luokka:Vuonna 1984 syntyneet Luokka:Elävät henkilöt
Josu Iriondo

Josu Iriondo (s. 19. joulukuuta 1938 Legazpi) on espanjalaissyntyinen roomalaiskatolinen piispa. Hänet vihittiin papiksi San Sebastiánin hiippakuntaan 23. joulukuuta 1962 ja inkardinoitiin New Yorkin arkkihiippakuntaan Yhdysvaltoihin vuonna 1994.Catholic-Hierarchy.org: Bishop Josu Iriondo Iriondo sai 30. lokakuuta 2001 nimityksen New Yorkin vihkipiispaksi ja Altonin titulaaripiispaksi. Piispaksi vihkiminen seurasi 12. joulukuuta. Pääkonsekraattorina toimi Edward Michael Egan, jota avustivat Henry Joseph Mansell ja Robert Anthony Brucato. Iriondo jäi eläkkeelle 1. helmikuuta 2014. Iriondo opiskeli Paavillisessa gregoriaanisessa yliopistossa, ja hän on toiminut kirkon karismaattisen uudistusliikkeen johdossa. == Lähteet == Luokka:Espanjalaiset papit Luokka:Yhdysvaltalaiset katoliset piispat Luokka:Vuonna 1938 syntyneet Luokka:Elävät henkilöt
Tomislav Dujmović

Tomislav Dujmović (s. 26. helmikuuta 1981 Zagreb, Jugoslavia) on kroatialainen jalkapalloilija, pelipaikaltaan puolustava keskikenttäpelaaja. Hän edustaa Kroatian pääsarjassa pelaavaa RNK Splitiä. Dujmović on pelannut Kroatian maajoukkueessa 19 ottelua tekemättä niissä yhtäkään maalia. ==Lähteet== Luokka:Kroatialaiset jalkapalloilijat Luokka:Vuonna 1981 syntyneet Luokka:Elävät henkilöt
Domagoj Vida

Domagoj Vida (s. 29. huhtikuuta 1989 Osijek, Jugoslavia) on kroatialainen jalkapalloilija, pelipaikaltaan puolustaja. Hän edustaa kreikkalaista AEK Ateenaa, johon hän siirtyi kesällä 2022 turkkilaisseura Beşiktaşista. Hänen aiempia seurojaan ovat muun muassa ukrainalainen Dynamo Kiova ja kroatialainen Dinamo Zagreb. Vida pelasi NK Osijekissa kausilla 2006–2010 kaikkiaan 90 Kroatian pääsarjaottelua ja teki kuusi maalia. Hän siirtyi kesällä 2010 saksalaisseura Bayer 04 Leverkuseniin. Hän pelasi kauden 2010–2011 aikana kahdeksan Eurooppa-liigan ottelua, joista kuudessa täydet minuutit, mutta pääsi Bundesliigassa kentälle vain kerran maaliskuussa 2011 Manuel Friedrichin loukkaannuttua ottelun alkupuolella. Kaudet 2011–2013 Vida edusti kotimaassaan Dinamo Zagrebia ja voitti kummallakin kaudella Kroatian-mestaruuden sekä 2012 Kroatian cupin. Pelaamissaan 44 liigaottelussa hän viimeisteli kuusi maalia. Seuraavat 4,5 vuotta hän edusti Ukrainassa Kiovan Dynamoa, ja voitti Ukrainan- mestaruuden kausilla 2014–2015 ja 2015–2016, Ukrainan Cupin 2014 ja 2015 sekä Ukrainan supercupin 2016. Hän teki kymmenen maalia pelaamissaan 103 liigaottelussa. Beşiktaşissa hän pelasi 4,5 kauden aikana 137 Turkin superliigan ottelua ja viimeisteli 15 maalia. Hän voitti kaudella 2020–2021 sekä Turkin liigamestaruuden että Turkin Cupin. AEK Ateenan joukkueessa Vida on pelannut kahden kauden aikana 60 Kreikan Superliigan ottelua ja tehnyt niissä seitsemän maalia. Hän voitti kaudella 2022–2023 sekä Kreikan liigamestaruuden että Kreikan Cupin. Vida pelasi neljä ottelua Kroatian alle 19-vuotiaiden maajoukkueessa sekä 19 ottelua, joissa teki kaksi maalia, Kroatian alle 21-vuotiaissa. Kroatian A-maajoukkueessa hän on pelannut 104 ottelua ja tehnyt niissä neljä maalia. Ensimmäisen maaottelunsa hän pelasi Walesia vastaan toukokuussa 2010. Hän on kuulunut Kroatian joukkueeseen EM- kilpailuissa 2012, joissa hän pelasi Espanja-ottelun, MM-kilpailuissa 2014, joissa hän ei päässyt kentälle, ja EM-kilpailuissa 2016, joissa hän pelasi kolme ottelua. MM-kilpailuissa 2018 hän saavutti hopeaa ja pelasi kuusi ottelua, myös loppuottelun Ranskaa vastaan. Hän teki maalin puolivälierässä Venäjää vastaan.. Kesällä 2021 käydyissä EM-kilpailuissa hän pelasi täydet minuutit joukkueensa kaikissa neljässä ottelussa. MM-kilpailuissa 2022 hän kuului Kroatian pronssia saavuttaneeseen joukkueeseen mutta ei päässyt kertaakaan kentälle. == Lähteet == == Aiheesta muualla == Luokka:Kroatialaiset jalkapalloilijat Luokka:Vuonna 1989 syntyneet Luokka:Elävät henkilöt
OSL

OSL voi tarkoittaa seuraavia: * Oulun seudun liikenne, Oulun seudun julkisen liikenteen viranomainen * Gardermoenin lentoasema, IATA-koodi OSL * Open Shading Language, avoimen standardin kieli * Open Software License, avoimen lähdekoodin lisenssi * Optisesti stimuloitu luminenssi, ajoitusmenetelmä ()
Anthony Olubunmi Okogie

Anthony Olubunmi Okogie (s. 16. kesäkuuta 1936 Lagos) on nigerialainen roomalaiskatolinen arkkipiispa ja yksi kirkkonsa kardinaaleista. Hänet vihki papiksi Lagosin arkkihiippakuntaan John Kwao Amuzu Aggey 11. joulukuuta 1966, ja hänet nimitettiin Oyon hiippakunnan vihkipiispaksi sekä Masculan titulaaripiispaksi 5. kesäkuuta 1971. Piispaksi vihkiminen seurasi 29. elokuuta. Pääkonsekraattorina toimi Owen McCoy, jota avustivat Anthony Saliu Sanusi ja Alexius Obabu Makozi.Catholic-Hierarchy.org: Anthony Olubunmi Cardinal Okogie Okogie nimitettiin 19. syyskuuta 1972 Lagosin vihkipiispaksi ja 13. huhtikuuta 1973 sen arkkipiispaksi, jona hän toimi, kunnes jäi eläkkeelle 25. toukokuuta 2012. Okogie ylennettiin kardinaaliksi 21. lokakuuta 2003, jolloin hänet nimitettiin Beata Vergine Maria del Monte Carmelo a Mostaccianon kardinaalipapiksi. Hänet asetettiin kardinaalipapiksi 22. toukokuuta 2004. Hän osallistui vuoden 2005 konklaaviin. == Lähteet == Luokka:Nigerialaiset kardinaalit Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Henry Joseph Mansell

Henry Joseph Mansell (s. 10. lokakuuta 1937 New York) on yhdysvaltalainen katolinen arkkipiispa. Hänet vihittiin papiksi New Yorkin arkkihiippakuntaan 19. joulukuuta 1962 ja nimitettiin sen vihkipiispaksi sekä Marazanaen titulaaripiispaksi 24. marraskuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic- Hierarchy.org: Archbishop Henry Joseph Mansell. Mansell sai 18. huhtikuuta 1995 nimityksen Buffalon piispaksi, jonka virkaan hänet asetettiin 12. kesäkuuta. Hänet nimitettiin 20. lokakuuta 2003 Hartfordin arkkipiispaksi, ja tähän virkaan hänet asetettiin 18. joulukuuta. == Lähteet == Luokka:Yhdysvaltalaiset katoliset arkkipiispat Luokka:Vuonna 1937 syntyneet Luokka:Elävät henkilöt
James Patrick Keleher

James Patrick Keleher (31. heinäkuuta 1931 Chicago, Illinois – 9. marraskuuta 2024Catholic-Hierarchy.org: Archbishop James Patrick Keleher) oli yhdysvaltalainen roomalaiskatolinen arkkipiispa. Hänet vihki papiksi Chicagon arkkihiippakuntaan Samuel Alphonsius Stritch 12. huhtikuuta 1958, ja hänet nimitettiin Bellevillen hiippakunnan johtoon 20. lokakuuta 1984. Piispaksi vihkiminen seurasi 11. joulukuuta. Pääkonsekraattorina toimi Joseph Louis Bernardin, jota avustivat William Michael Cosgrove ja Thomas Joseph Murphy. Keleher sai 28. kesäkuuta 1993 nimityksen Kansas City in Kansasin arkkipiispaksi, jonka virkaan hänet asetettiin 8. syyskuuta. Hän erosi tehtävistään arkkihiippakunnan johdossa 15. tammikuuta 2005. == Lähteet == Luokka:Yhdysvaltalaiset katoliset arkkipiispat Luokka:Vuonna 1931 syntyneet Luokka:Vuonna 2024 kuolleet
Formula Masters China

Formula Masters China (tunnettu aiemmin nimellä Formula Pilota China) oli aasialainen moottoriurheilusarja. Sarja aloitettiin vuonna 2011. Sarja toimi yhdessä Euroopassa ajettavan Formula Abarth -sarjan kanssa. Sarjan kilpailuja ajettiin pääosin Kiinassa, mutta sen lisäksi ajettiin muun muassa Malesiassa, Taiwanissa ja Etelä-Koreassa. Pisteitä jaettiin kymmenelle parhaale kuljettajalle järjestyksessä 20, 15, 12, 10, 8, 6, 4, 3, 2, 1. Paalupaikan ajanut kuljettaja sai yhden lisäpisteen. Sarjan mestaruuden voittivat Mathéo Tuscher, Antonio Giovinazzi, Aidan Wright, James Munro, Martin Rump, Philip Hamprecht ja Taylor Cockerton. Sarja lakkautettiin vuoden 2017 jälkeen. ==Aiheesta muualla== *http://www.formulapilotachina.com/english/index.asp?1 Luokka:Formula-sarjat Luokka:Kiinan moottoriurheilu
Hallinnollinen taakka

Hallinnollinen taakka tai hallinnollinen kustannus tarkoittaa yritysten toimia, jotka ovat välttämättömiä vain lainsäädännön takia, mutta eivät reaalisestiInnolink. 2010. Selvitys palkkatuen hakemiseen ja tilityksiin liittyvistä yritysten hallinnollisista kustannuksista ja taakasta. Työ- ja elinkeinoministeriön palkkatukikysely. Viitattu 25.5.2012. Saatavana: http://www.tem.fi/files/27750/Palkkatuen_hallinnollinen_taakka_final.pdf. Esimerkiksi erilaiset ilmoitukset viranomaisille liittyen veroihin ja palkanmaksuun kuuluvat tähän kategoriaan. Samoin hallinnollista taakkaa ovat erilaiset kirjanpidot muun muassa rahaliikenteestä, vaarallisista tai luvanvaraisista aineista sekä varastoista. Hallinnollinen taakka voi haitata merkittävästi yritysten varsinaista toimintaa ja vaikuttaa siten laajemminkin talouteenTaloussanomat. 2012. Yrittäjät tiukkoina: "Hallinnollista taakkaamme ei saa lisätä!". Viitattu 25.5.2012. Saatavana: http://www.taloussanomat.fi/politiikka/2012/05/25/yrittajat-tiukkoina- hallinnollista-taakkaamme-ei-saa-lisata/201230186/12. Esimerkiksi maatalouden osalta uutisoidaan toistuvasti tuottajien väsymyksestä byrokratiaan, jonka hoitaminen haittaa varsinaisen tuotantotyön tekemistäKaleva. 2007. Suomessa ennätysraskas maatalouden byrokratia. Viitattu 25.5.2012. Saatavana: http://www.kaleva.fi/uutiset/kotimaa/suomessa-ennatysraskas-maatalouden- byrokratia/51288/. Yksityishenkilöiden osalta verrattaen yleistä on erilaisten sosiaaliturvahakemusten tarpeeton monimutkaisuus, joka mainitaan joskus ainoaksi syyksi sosiaaliturvan hakematta jättämiselle, vaikka henkilö olisi siihen täysin oikeutettu. Suuret yritykset saattavat kannattaa hallinnollisen taakan kasvattamista, sillä taakka on suhteellisesti raskaampi pienemmille yrityksille. Hallinnollisen taakan kasvatus voi siis olla myös keino vähentää kilpailua.https://www.forbes.com/sites/erikkain/2011/10/31/do-government- regulations-hurt-small-businesses/#7580d8973e82 Yhdysvalloissa House Committee on Small Business kiinnittää huomiota siihen miten lainsäädäntö vaikuttaa pieniin yrityksiin ja yrittäjiinhttps://smallbusiness.house.gov/news/documentsingle.aspx?DocumentID=398834. == Lähteet == == Aiheesta muualla == Helppo Hallinto - Sujuva Suomi palvelu Luokka:Hallinto Luokka:Liiketalous
Herrgårdsost

Herrgårdsost on ruotsalainen lehmänmaidosta valmistettava puolikova juusto. Herrgårdsost-kiekko painaa 12–20 kilogrammaa. Juusto on vaaleankeltaista, ja siinä on herneen kokoisia koloja. Herrgårdsostin rasvapitoisuus on 28 prosenttia kuiva-aineesta. Sen maku on mieto ja pähkinäinen. Herrgårdsostia nautitaan usein leivän päällä ja joskus lämpimissä ruoissakin. Viiniksi sen kanssa sopii valkoviini. ==Lähteet== Luokka:Lehmänmaitojuustot Luokka:Ruotsalaiset juustot
Nilsen

Nilsen on muun muassa seuraavien henkilöiden sukunimi: * Anders Nilsen (s. 1988), norjalainen muusikko ja koomikko * Arne Nilsen (1924–2020), norjalainen poliitikko ja ministeri * Betty Ann Bjerkreim Nilsen (s. 1986), norjalainen hiihtäjä ja suunnistaja * Christopher Nilsen (s. 1998), yhdysvaltalainen seiväshyppääjä * Dennis Nilsen (1945–2018), skotlantilainen sarjamurhaaja * Elin Nilsen (s. 1968), norjalainen hiihtäjä * Erling Nilsen (1910–1984), norjalainen nyrkkeilijä * Harald Christian Strand Nilsen (s. 1971), norjalainen alppihiihtäjä * Jeanette Nilsen (s. 1972), norjalainen käsipallomaalivahti * Kristoffer Nilsen (1901–1975), norjalainen nyrkkeilijä * Kurt Nilsen (s. 1978), norjalainen laulaja * Laila Schou Nilsen (1919–1998), norjalainen pikaluistelija, alppihiihtäjä, tennispelaaja ja käsipalloilija * Lars Arne Nilsen (s. 1964), norjalainen jalkapalloilija ja valmentaja * Lars Arvid Nilsen (s. 1965), norjalainen kuulantyöntäjä * Lillebjørn Nilsen (1950–2024), norjalainen muusikko * Per Arne Nilsen (s. 1961), norjalainen kilpapurjehtija * Randi Blehr o.s. Nilsen (1851–1928), norjalainen naisasianainen * Rudolf Nilsen (1901–1929), norjalainen runoilija ja toimittaja * Siri Nilsen (s. 1985), norjalainen muusikko ja näyttelijä * Steinar Nilsen (s. 1972), norjalainen jalkapalloilija ja valmentaja * Tove Nilsen (s. 1952), norjalainen kirjailija ja kriitikko * Vegard Bjerkreim Nilsen (s. 1993), norjalainen maastohiihtäjä. == Katso myös == * Nielsen
Alankomaiden terveydenhuoltouudistus

Terveydenhuoltouudistus astui Alankomaissa voimaan vuoden 2006 alusta. Uudistuksesta päätti pääministeri Jan Peter Balkenenden keskustaoikeistolainen hallitus, ja sen takana oli tarve hillitä kustannuksia huonontamatta kuitenkaan palveluiden laatua. Aiemmin Hollannin terveydenhuolto oli melko keskittynyttä julkiselle sektorille, ja julkisen sektorin sairausvakuutus maksettiin osana verotusta. Yksityiset vakuutukset olivat puolestaan hyvin kalliita. Vuoden 2006 alusta julkinen ja yksityinen sairausvakuutus yhdistettiin. Uusi vakuutus maksetaan erikseen ja on kaikille pakollinen, mutta hinnaltaan edullinen. Tutkimusten mukaan Alankomaissa terveydenhuollossa byrokratia on sen seurauksena vähentynyt ja taso parantunut huomattavasti. Talouden ja yhteiskunnan asiantuntijat ovat suositelleet mallia muun muassa Yhdysvalloille ja Suomelle. Yleissairaanhoito on ollut Alankomaissa pitkään keskeinen osa sairaanhoitoa. Jokaiselle alankomaalaiselle on nimetty omalääkäri, joka hoitaa 95% terveysasioista. Vakuutus kattaa erikoislääkärin palvelut vain, jos yleislääkäri on tehnyt ensin lähetteen. Uudistuksen motivaationa oli kasvavien kustannusten hillitseminen ja valinnanvapauden kasvattaminen. == Lähteet == == Aiheesta muualla == Terveydenhuoltouudistus Luokka:Terveydenhuolto maittain en:Healthcare_in_the_Netherlands#2006_Reform
Rob Scuderi

Robert John ”Rob” Scuderi (s. 30. joulukuuta 1978 Syosset, New York) on yhdysvaltalainen uransa lopettanut jääkiekkoilija, pelipaikaltaan puolustaja. Ammattaisurallaan Scuderi edusti Pittsburgh Penguinsia, Chicago Blackhawksia ja Los Angeles Kingsiä. Hän on kaksinkertainen Stanley Cup -voittaja. ==Ura== ===Pittsburgh Penguins=== Boston Collegessa yliopistokiekkoa pelannut Scuderi pelasi ammattilaisuransa alussa pitkään hänet varanneen Pittsburgh Penguinsin farmijoukkueessa Wilkes-Barre/Scranton Penguinsissa. Vastuuta NHL:ssä hän alkoi saada vasta työsulun takia peruutetun kauden jälkeen 2005–2006 oltuaan edellisenä vuonna NHL-pelaajilla vahvistetun farmijoukkueen kapteeni. Seuraavalla kaudella Scuderi pääsi lopullisesti Pittsburghin miehistöön, josta oli uusien huippupelaajien Sidney Crosbyn, Jevgeni Malkinin ja Marc-Andre Fleuryn ansiosta alkanut kehittyä varteenotettava menestyjäehdokas. Kaudella 2007–2008 Penguins eteni Stanley Cupin loppuotteluihin saakka, jossa kuitenkin Detroit Red Wings osoittautui vahvemmaksi. Penguins sai hyvityksen seuraavana vuonna kaadettuaan Red Wingsin finaaleissa, ja näin Scuderi sai nimensä pokaaliin. Hänestä tuli kesällä myös rajoittamaton vapaa pelaaja, ja mestaruuden myötä Scuderin markkina-arvo oli korkeammalla kuin koskaan. Heinäkuussa 2013 Scuderi solmi neljävuotisen ja 13,5 miljoonan dollarin arvoisen sopimuksen Pittsburgh Penguinsin kanssa, siirtyen takaisin Pittsburghiin. ===Los Angeles Kings=== Scuderi teki vapaana pelaajana Los Angeles Kingsin kanssa heinäkuussa 2009 neljän vuoden sopimuksen. Sopimuksen summa oli 13,6 miljoonaa dollaria. Hän eteni joukkueen mukana kaudella 2011–2012 loppuotteluihin, jossa vastaan asettui New Jersey Devils. Kings voitti ensimmäisen kerran seuran historiassa, ja Scuderi sai toisen Stanley Cup -sormuksensa. ===Chicago Blackhawks=== Joulukuussa 2015, kesken kauden 2015–2016, Scuderi siirtyi Pittsburgh Penguinsista Chicago Blackhawksiin. Pittsburgh sai pelaajakaupassa Trevor Daleyn. ==Lähteet== * === Viitteet === Luokka:Yhdysvaltalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1978 syntyneet Luokka:Elävät henkilöt
Vacherin

Vacherin on ranskalainen tai sveitsiläinen lehmänmaidosta valmistettava pehmeä valkohomejuusto. Sitä tuotetaan Ranskan ja Sveitsin rajaseudulla, Juravuorten rinteillä ja idempänä Fribourgin kantonissa. == Juravuoriston Vacherin == Vacherin tunnetaan Ranskassa nimillä Vacherin du Haut-Doubs tai Mont d’Or ja Sveitsissä nimellä Vacherin Mont-d’Or. Ranskalainen Vacherin tehdään pastöroimattomasta ja sveitsiläinen pastöroidusta maidosta. Sen valmistus juontaa alkunsa luultavasti 1300-luvulle. Vacherin pakataan pyöreään kuusipuiseen rasiaan. Juuston läpimitta on 20–30 cm, ja se painaa puolesta kilosta kolmeen kiloon. Juustot tehdään käsityönä elokuun ja maaliskuun välisenä aikana. Ne kypsyvät vähintään kolme viikkoa, minä aikana niitä käännellään ja huuhdellaan suolavedellä. Vacherinin rasvapitoisuus on 45 prosenttia kuiva-aineesta. Sen maku on karvas, ja se nautitaan yleensä suoraan pakkauksesta lusikalla, mutta sitä voidaan käyttää myös leivonnassa tai keitoissa ja kastikkeissa. Sveitsiläinen Vacherin Mont-d’Or on nimisuojattu merkinnällä AOP. == Fribourgin Vacherin == Fribourgilainen Vacherin () on vanha, vähintään 1400-luvun alusta peräisin oleva juusto. Se on pyöreä, halkaisijaltaan 30–40 senttimetriä ja painoltaan 6–10 kilogrammaa. Vacherin valmistetaan raa’asta tai kuumennetusta maidosta. Vacherin Fribourgeois on nimisuojattu merkinnällä AOP. == Lähteet == Luokka:Lehmänmaitojuustot Luokka:Ranskalaiset juustot Luokka:Sveitsiläiset juustot
Jukka Kärkkäinen

Jukka Kärkkäinen (s. 4. elokuuta 1961 Kuopio) Viitattu 26.11.2013 on suomalainen näyttelijä. Hän on esiintynyt yhteensä noin 30 elokuvassa ja televisiosarjassa. Kärkkäinen näytteli vuosina 2000–2005 esitetyssä televisiosarjassa Kylmäverisesti sinun. Hänen muita roolejaan on muiden muassa elokuvissa Varasto, Miehen työ sekä Pieniä eroja sekä televisiosarjoissa Kotikatu, Virta ja Raid. ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1961 syntyneet Luokka:Elävät henkilöt
Nokia 6110

Nokia 6110 on Nokian valmistama GSM-verkon matkapuhelin. Nokia valmisti 6110-mallia vuosien 1997 ja 2001 välillä. Suosittu 6110-malli oli 2110-mallin seuraaja. 6110-mallin uutuuksia olivat Snake-peli, erilaiset käyttöprofiilit (kokous, äänetön jne.) ja merkittävästi aiempia Nokia-malleja pidempi akunkesto. http://aani.nokia.fi/2011/05/13/muistatko-viela-taman-kapulan/ Tämän lisäksi 6110 oli ensimmäinen puhelin, jossa oli infrapunaportti ja valikkoikonit. 6110 oli myös ensimmäinen GSM-puhelin, jossa käytettiin ARM- prosessoria. Puhelinmallin muotoilusta oli päävastuussa Nokian tuolloinen muotoilujohtaja Frank Nuovo. Hänen mukaansa 6110-mallissa päästiin ensimmäistä kertaa parhaiten eri kokoisille käsille ja sormille soveltuvaan näppäimistöön. Sitä ei voitu kuitenkaan aivan sellaisenaan soveltaa myöhempiin malleihin, koska niistä olisi tullut liian samannäköisiä. Nokia 6110-mallia ei pidä sekoittaa Nokia 6110 Navigator -puhelimeen, joka tuli markkinoille 2007. ==Lähteet== ==Aiheesta muualla== * Puhelimen teknisiä tietoja GSMArena.com -sivustolla 6110 Luokka:Vuoden 1997 matkapuhelimet
Alicia Giménez Bartlett

Alicia Giménez Bartlett (s. 1951 Almansa, Espanja) on espanjalainen kirjailija. Giménez Bartlett opiskeli filologiaaSuvi Ahola, Hän toi naiset Espanjan rikoskirjoihin, Helsingin Sanomat 24.5.2012 sivu C 2 Valencian yliopistossa ja väitteli kirjallisuuden alalta Barcelonan yliopistosta. Hän on asunut Barcelonassa vuodesta 1975. Hänen armokuolemaa käsittelevä esikoisteoksensa Exit ilmestyi 1984. Hän sai julkisuutta rikosromaaneillaan, jonka päähenkilö on komisario Petra Delicado ja tämän apulainen Fermín Garzón. Kirjoista on vuonna 1999 tehty 13-osainen televisiosarja, jonka päähenkilöä näyttelee Ana Belén. Giménez Bartlettin 15 kielelle käännetyt teokset ovat hyvin suosittuja Espanjassa ja Saksassa. Suomeksi on ilmestynyt ensimmäinen nimellä Petra Delicado ja merkityt tytöt (2012). Vuonna 1997 ilmestyneen romaanin Una habitación ajena aiheena on Virginia Woolfin keittäjä, ja kirjoittaja kyseenalaistaa Woolfin tasa-arvoihanteet. 2011 ilmestynyt Donde nadie te encuentre puolestaan kuvaa Teresa Pía Meseguerin elämää. Francisco Francon vastaisen sissiliikkeen jäsen Meseguer joutui vankilaan 28 murhasta. Teos sai Nadal-kirjallisuuspalkinnon. == Teokset == Gimenez Bartletin tuotanto käsittää seuraavat teokset. === Petra Delicado -sarja=== *Ritos de muerte, 1996 *Día de perros, 1997 *Mensajeros de la oscuridad, 1999 *Muertos de papel, 2000 *Serpientes en el paraíso, 2002 *Un barco cargado de arroz, 2004 *Nido vacío, 2007 *El silencio de los claustros, 2009 *Nadie quiere saber, 2013 * Crímenes que no olvidaré, 2015 === Muut kirjat === * Exit 1984 * Pájaros de oro 1987 * Caídos en el valle 1989 * El cuarto corazón 1991 * Vida sentimental de un camionero 1993 * La última copa del verano 1995 * Una habitación ajena 1997 * Secreta Penélope 2003) * Días de amor y engaños 2006 * Donde nadie te encuentre 2011 === Suomennetut teokset === *Petra Delicado ja merkityt tytöt (Ritos de muerte), suomentanut Jukka Koskelainen. Tammi, 2012 ISBN 978-951-31-6390-7 *Petra Delicado ja vihaiset koirat (Día de perros), suomentanut Matti Brotherus. Tammi, 2013 ISBN 978-951-31-6528-4 *Petra Delicado ja vaaran viestit (Mensajeros de la oscuridad), suomentanut Matti Brotherus. Tammi, 2014 ISBN 978-951-31-7825-3 ==Lähteet== ==Aiheesta muualla== *Alicia Giménez Bartlettin kotisivu Luokka:Espanjalaiset kirjailijat Luokka:Vuonna 1951 syntyneet Luokka:Elävät henkilöt
HTC Hero

HTC Hero on taiwanilaisen älypuhelinvalmistaja HTC:n kesäkuussa 2009 julkaisema puhelinmalli. Puhelimessa on 3,2 tuuman kapasitiivinen kosketusnäyttö, jonka resoluutio on 480 × 320 pikseliä. Käyttöjärjestelmänä puhelimessa oli julkaisuhetkellä Android OS 1.5, joka myöhemmin oli mahdollista päivittää versioon 2.1 saakka. Puhelin painaa 135 grammaa ja sen mitat ovat 112 × 56,2 × 14,4 millimetriä. Prosessorina puhelimessa on 528 MHz ARM 11. Herossa on 288 megatavua RAM-muistia ja 512 megatavua flash-muistia. Puhelimessa on 5 megapikselin takakamera. == Lähteet == == Aiheesta muualla == Luokka:HTC Corporationin matkapuhelimet Luokka:Android-pohjaiset laitteet‎ Luokka:Vuoden 2009 matkapuhelimet
Juha Lagström

Juha Antti Matias Lagström (s. 13. lokakuuta 1976 Seinäjoki) on suomalainen laulaja ja näyttelijä. Hän on syntynyt Seinäjoella, mutta varttunut Lapualla. Hänet valittiin vuonna 2012 Elonkerjuu-yhtyeen uudeksi laulajaksi Lauri Tähkän jätettyä yhtyeen. Lagström jätti Elonkerjuun syksyllä 2017. Lagström on lisäksi toiminut Lapset- ja Johnny Sulttaani Oy -yhtyeiden laulajana. Johnny Sulttaani Oy -yhtyeessä hän toimi myös säveltäjänä ja sanoittajana. Lapset- yhtyeessä Lagström puolestaan teki kappaleita yhtyeen kitaristin Hantta Viinamäen kanssa. Lapset-yhtye on ollut vuodesta 2007 keikkatauolla, mutta vuonna 2008 yhtye julkaisi "Suudelmia"-singlen omakustanteena. Johnny Sulttaani Oy hajosi vuonna 2007. Lagströmilla on ollut myös oma bändi peruskoulussa jossa hän esitti myös oman runon. Lagström toimi Elonkerjuu- yhtyeessä myös lauluntekijänä. Lagström on näytellyt elokuvassa Elokuu sekä televisiosarjassa Alavilla mailla hallanvaara. Lisäksi hän on näytellyt teatterissa. Lagström on näytellyt Porin teatterissa vuosina 1998–2002 ja Vaasan kaupunginteatterissa vuosina 2002–2009. Lagström harrasti nuorena urheilua ja pelasi noin kymmenen vuotta jalkapalloa Lapuan Virkiän joukkueessa sekä pelasi koripalloa Lapuan Koripojissa. Hänen perheeseensä kuuluu vaimo ja kaksi tytärtä. Musiikki- ja teatteriuran ohella Lagström tekee nykyään sivutyönä myös rakennusapumiehen hommia. Lagström on itse kertonut julkisuudessa käyttäneensä 2010-luvulla runsaasti päihteitä ja kärsineensä mielenterveysongelmista ja olleensa siksi psykiatrisella suljetulla osastolla hoidossa. Nyt mielenterveysongelmat ovat hänellä hallinnassa. == Diskografia == === Studioalbumit === * Lapsista Kolmas (2022) === Singlet === * Virkiä (2017) * Yössä Helsingin (2019) * Koko maailma minua rakastaa (2020) * Mitä ikinä teet (2021) * Lopeta (2021) * Laua (2021) * Kipsienkelit (2022) * Mä haluun elää (2022) * Kuin piirretty veteen (2022) * Kai sitä rakkaudeksi sanotaan (2022) == Lähteet == Luokka:Suomalaiset laulajat Luokka:Suomalaiset näyttelijät Luokka:Suomalaiset säveltäjät Luokka:Suomalaiset sanoittajat Luokka:Vuonna 1976 syntyneet Luokka:Elävät henkilöt
Coon song

Coon song (suom. kirjaimellisesti neekerilaulu) oli yhdysvaltalainen musiikkiperinne, jossa esitettiin pilkkaavia rodullisia stereotyyppejä mustaihoisista. Minstrel-esitykset ja niissä esitetyt coon song -laulut olivat suosionsa huipulla noin vuodesta 1883 vuoteen 1912. == Lähteet == * Luokka:Yhdysvaltain musiikki Luokka:Rasismi Yhdysvalloissa